Καλώς ήρθατε στο Cheat,
το μόνο κουίζ που δίνει μια ευκαιρία στους απατεώνες.
Αν θέλετε να κερδίσετε καλά λεφτά,
φροντίστε μόνο να μη σας πιάσουν στα πράσα οι αντίπαλοι.
Πριν γνωρίσουμε τους παίκτες, δείξτε την εκτίμησή σας
στην πρώτη κυρία του Cheat.
Αν αυτή είναι η πάστα, τότε εγώ είμαι η φλώρα!
Η γλυκιά Έλι Τέιλορ!
Ό,τι πιο ωραίο μου έχεις πει! Ευχαριστώ, φίλε!
-Σ' αγαπώ, έτσι; -Σ' αγαπώ!
Έλι, είσαι έτοιμη να γνωρίσεις μερικούς τυχοδιώκτες;
Ας το κάνουμε.
Λιθέμπα,
Νικολέτ,
Λίο, Ρίκι,
καλώς ήρθατε στο Cheat.
Ευχαριστούμε.
Λιθέμπα, είσαι δικηγόρος και συγγραφέας μόδας από το Λονδίνο.
-Ναι. -Σου αρέσει να κλέβεις;
Είμαι δικηγόρος, δεν κάνει να πω ότι μ' αρέσει,
αλλά στην ανάγκη, κάνεις ό,τι πρέπει να κάνεις.
Έχεις χόμπι όταν δεν δουλεύεις;
Παίζω πολύ σκουός. Είμαι στην παγκόσμια κατάταξη.
Μάλλον είμαι στους 1000 κορυφαίους.
Ας μείνουμε στο "παγκόσμια κατάταξη".
Σ' όλον τον κόσμο, λέμε, σε όλους τους παίκτες.
Καλή τύχη, Λιθέμπα.
Ευχαριστώ πολύ, Ντάνι.
Νικολέτ.
-Γεια. -Δουλεύεις σε τμήμα προσλήψεων.
Έχεις μέσα σου την κλεψιά;
Φημίζομαι ότι στα κουίζ των παμπ γκουγκλάρω κάτω από το τραπέζι.
Εδώ δεν χρειάζεται.
Μπορείς να κλέβεις κανονικά, αρκεί να μην πιαστείς.
Τέλεια. Είναι το παιχνίδι μου.
-Ακούγεσαι πολύ ύποπτος χαρακτήρας. -Είμαι, ναι.
-Καλή τύχη. -Ευχαριστώ.
-Λίο. -Γεια.
Είσαι σύμβουλος επιχειρήσεων από το Στόκπορτ.
Αλλά έμαθα ότι έχεις και πτυχίο φιλοσοφίας.
Όντως, ναι.
-Αναγνωρίζεις την κλεψιά; -Ναι, σίγουρα.
Σε μια φάση με ενδιέφερε η γλώσσα του σώματος, οπότε διάβασα πολλά γι' αυτό.
Μου αρέσεις. Εντυπωσιάστηκα.
Ή μήπως όχι;
Ναι!
Σίγουρα εντυπωσιάστηκες.
-Λίο, καλή τύχη. -Ευχαριστώ.
Ρίκι!
-Επιβαλλόταν. -Ευχαριστώ.
Να ξεμπλέκουμε νωρίς μ' αυτό.
Ρίκι, είσαι υπεύθυνος πωλήσεων από το Λονδίνο.
-Τι πουλάς; -Δουλεύω σε διανομέα ποτών.
Προμηθεύω μπαρ και εστιατόρια με αλκοόλ.
-Ξέρεις να κρατάς ανέκφραστη φάτσα; -Ναι. Παίζουμε πολύ πόκερ σπίτι μου.
Παίζω τάβλι ανταγωνιστικά.
Είσαι στους χίλιους πρώτους παγκοσμίως;
Λοιπόν, μάλλον είμαι στους 150 κορυφαίους στο Ηνωμένο Βασίλειο.
-Βλέπετε; Στον κόσμο. -Σε ρεζίλεψε.
Στον κόσμο!
Καλή τύχη.
-Ευχαριστώ. -Καλή τύχη.
Ας νικήσει ο μεγαλύτερος εγκέφαλος ή ο πιο ύπουλος απατεώνας!
Ώρα να παίξουμε τον πρώτο μας γύρο για να χτίσουμε το τζάκποτ.
Έλι, πες μας περισσότερα.
Οι παίκτες βλέπουν από τέσσερις ερωτήσεις, στις οθόνες μπροστά τους.
Αν αγνοούν την απάντηση, μπορούν να πατήσουν ελαφρά το κλεψοκούμπι τους.
Κάθε σωστή απάντηση προσθέτει 1.000 λίρες στο τζάκποτ,
αλλά η λάθος απάντηση στοιχίζει ένα χιλιάρικο.
Άρα, αν αμφιβάλλουν, καλύτερα να κλέψουν ασύστολα.
Πρέπει να το παίξουν άνετοι, γιατί μετά από κάθε ερώτηση,
οι αντίπαλοί τους μπορούν να τους κατηγορήσουν ότι κλέβουν.
Είναι σημαντικό να εντοπίζεται η κλεψιά.
Μόνο ο καλύτερος κυνηγός απατεώνων προχωρά εγγυημένα
και αποκλείει έναν αντίπαλο παίκτη.
Πάμε να κλέψουμε, τι λέτε;
Ώρα να βγάλουμε χοντρά λεφτά. Τα δάχτυλα στα κουμπιά.
Πάμε για Cheat.
0 ΛΙΡΕΣ
Λιθέμπα, ξεκινάς εσύ.
Η κεφάλα σου θα εμφανιστεί στη μεγάλη οθόνη
για να βλέπουν όλοι μέσα στα μάτια σου.
-Ανάλαβε εσύ, Έλι. -Λιθέμπα.
Η Νικόλ Κίντμαν και ο Χιου Γκραντ έχουν παίξει κακούς
σε ταινίες για ποιον διάσημο αρκούδο που δημιούργησε ο Μάικλ Μποντ;
Τον Πάντινγκτον.
Σωστά.
Λέει ιστορίες για αρκούδες;
Καμία κατηγορία;
-Η Νικολέτ. -Απάντησε πολύ γρήγορο.
-Κι αυτό για εμένα... -Είναι πανεύκολη ερώτηση.
Ίσως... Εγώ δεν την ήξερα.
Σε κατηγορεί.
Στο τέλος του γύρου θα μάθουμε αν έκλεψε.
Ένα χιλιάρικο στο έπαθλο. Ξεκινήσαμε!
Νικολέτ.
Στον τίτλο του μιούζικαλ των Άντριου Λόιντ Βέμπερ και Τιμ Ράις,
ποιος χαρακτήρας έχει ένα υπέροχο παλτό ονείρων;
Ο Ιωσήφ.
Σωστά.
Λιθέμπα, φταίει που σε κατηγόρησε; Αυτό είναι;
Είχε μια νευρικότητα, λίγο άγχος στο πρόσωπό της.
-Το έβλεπα. -Δεν σημαίνει ότι λέω ψέμα!
Εντάξει.
Σε λίγο θα μάθουμε αν βοηθήσατε την ακρίβειά σας.
Πήραμε άλλο ένα χιλιάρικο.
Λίο, αυτή η ερώτηση είναι δική σου. Σε παρακολουθούν όλοι.
Η λέξη "κυκνίσκος" χρησιμοποιείται για το μικρό ποιου πουλιού;
Του κύκνου.
Σωστά.
-Τι; -Σας φαγουρίζει το δάχτυλο, ε;
-Ναι. Πήραν μπρος. -Ρίκι;
Υπήρχε μια μικρή γκριμάτσα, ξέρεις.
-Πριν μιλήσει. -Γκριμάτσα;
-Ναι. -Μάλιστα. Ενδιαφέρον.
Μόνο ο καλύτερος κυνηγός απατεώνων θα προχωρήσει εγγυημένα.
Ρίκι.
Το νησί της Χαβάης
βρίσκεται σε ποιον ωκεανό;
Στον Ειρηνικό.
Σωστά.
Καμία κατηγορία, Ρίκι.
Αν σας διέφυγε κλεψιά, χαλά η ακρίβειά σας.
Λιθέμπα. Ποιος Αμερικανός τραγουδιστής είχε το πρώτο νούμερο ένα σινγκλ στο ΗΒ
με το τραγούδι "SexyBack";
Ο Τζάστιν Τίμπερλεϊκ.
Σωστά.
Μόνο μία κατηγορία.
Στο τέλος του γύρου θα μάθουμε αν ήταν κλεψιά.
Νικολέτ. Σε ποια αγγλική κομητεία βρίσκεται το Στόουνχεντζ;
Στο Γουιλτσάιρ;
Σωστά.
Συγγνώμη.
-Τι; Τι έκανα; -Δεν το ήξερες αυτό.
Είχα άριστα στη γεωγραφία.
-Το ήξερα αυτό. Ναι. -Ναι;
-Σε κυνηγάνε, έτσι; -Προφανώς.
Λίο.
Ποιο ριμέικ ζωντανής δράσης της ταινίας της Disney της δεκαετίας του '90
έχει τις φωνές του Τζέιμς Ερλ Τζόουνς και του Ντόναλντ Γκλόβερ;
Μάλλον θα πω Η Πεντάμορφη και το Τέρας.
Αυτό κόστισε 1.000 λίρες στο έπαθλο.
Λάθος. Ο Βασιλιάς των Λιονταριών.
Μπήκες στο στόχαστρο. Ξέρεις ότι έχεις κλεψοκούμπι, έτσι;
Το ξέρω. Ήμουν 95% σίγουρη.
-Προχωράμε. -Ρίκι.
Ο ράπερ που γεννήθηκε με το όνομα Κέρτις Τζέιμς Τζάκσον Γ'
έκανε σουξέ με το "In Da Club" με ποιο καλλιτεχνικό όνομα;
Ο 50 Cent;
Σωστά.
Ή μισή λίρα, όπως τον λέω εγώ.
Καμία κατηγορία. Ίσως τη γλιτώσεις εδώ, Ρικ.
Οκτώ ερωτήσεις πέρασαν. Μένουν οκτώ. Λιθέμπα.
Το 2022, ποια ήταν η πρώτη πόλη που διοργάνωσε τόσο Θερινούς Ολυμπιακούς
όσο και Χειμερινούς;
Άρα οι Θερινοί θα ήταν...
Σίδνεϊ. Ρίο...
Ναι, φυσικά. Υπήρχε πολύ δράμα. Το Πεκίνο.
Σωστά.
Δεν εκπλήσσομαι, Λιθέμπα. Για να πω την αλήθεια.
-Γύρισε όλον τον κόσμο. -Το ξέρω!
Όχι, γιατί νομίζω ότι το 2008 ήταν οι Ολυμπιακοί του Πεκίνου.
Νομίζω ότι είπες αρκετά.
Εντάξει, ναι.
Ίσως να έκανε διπλή μπλόφα.
Θα μπορούσε.
Νικολέτ.
Ποια ράπερ εμφανίστηκε μαζί με την Cardi B
στο "WAP", το νούμερο ένα σινγκλ του ΗΒ από το 2020;
Η Megan Thee Stallion.
Σωστά.
-Είσαι νέα και μοντέρνα. Θα το ήξερες. -Ναι, είδα αρκετές φορές το βίντεο, οπότε...
Καμία κατηγορία.
Άλλο ένα χιλιάρικο.
Λίο.
Το Πάρε τον Σολ είναι μια spin-off σειρά ποιου τηλεοπτικού δράματος;
Του Breaking Bad.
-Ναι. -Σωστά.
-Τι; -Ναι.
Όχι. Έλα!
Νομίζατε ότι ήταν το Μπρέικινγκ Μαλακίες.
-Κόφ' το. -Εντάξει.
Ρίκι, αυτή η ερώτηση είναι δική σου. Όλοι σε παρακολουθούν.
Ρίκι.
Ποιο ελαφρύτερο από τον αέρα αέριο χρησιμοποιείται
για να αιωρούνται τα μπαλόνια γενεθλίων;
Το ήλιο.
Σωστά.
Ήταν σκέτα φούμαρα;
Μπλόφαρε; Γιατί καθυστέρησε;
-Πρέπει να το ξέρεις. -Κοιτά κάτω.
Όλο κοιτά κάτω, αλλά αυτό το ξέρουν όλοι.
Τους έχεις μπερδέψει για τα καλά, Ρίκι.
Τα καλά νέα είναι
ότι το ποσό ανεβαίνει.
Τελευταίες ερωτήσεις στον γύρο.
Λιθέμπα.
Ποια κωμική σειρά είναι εμπνευσμένη από τα απομνημονεύματα της Πάιπερ Κέρμαν
σχετικά με τη φυλάκισή της;
-Ναι, χρειάζομαι μια απάντηση. -Σωστά.
Ξέρεις τι εννοώ; Είναι...
-Η Συγγραφέας Ντετέκτιβ. - Τι;
9.000 ΛΙΡΕΣ
Λάθος. Η σωστή απάντηση είναι Orange Is the New Black.
-Ευκαιρία να κλέψεις. -Έπρεπε να κλέψεις.
-Για το κοινό καλό της ομάδας. -Ναι.
Μας κόστισες λεφτά.
Ναι, έχασες ένα... Η συγγραφέας ντετέκτιβ, λέει!
Λιθέμπα, έχασες ένα χιλιάρικο. Μπήκες στο στόχαστρο.
Εντάξει. Έλι.
Νικολέτ;
Ποιος ξηρός καρπός αλέθεται με ζάχαρη για να φτιαχτεί το μάρτσιπαν;
Αυτό το ξέρω.
Το ξέρω, γιατί είμαι αλλεργική. Αμύγδαλα. Δεν κάνει να φάω μάρτσιπαν.
-Σωστά. -Έχω δυσανεξία.
Γιατί να πω ψέματα;
Νομίζω ότι ήταν καλό ψέμα. Παραήταν καλό.
Ενδιαφέρον.
Διατήρησες την ακρίβειά σου;
Θα το μάθουμε στο τέλος του γύρου.
Επόμενη ερώτηση, Έλι.
Λίο. Το 2016,
ο παίκτης Κόλιν Κάπερνικ ως γνωστόν γονάτισε
πριν από αγώνα σε ποιο άθλημα;
Ποδόσφαιρο.
Σωστά. Αμερικανικό. Θα δεχτούμε ποδόσφαιρο.
Εντάξει. Πολύ σύντομα θα μάθουμε αν ήταν κλεψιά.
Ρίκι.
Τελευταία ερώτηση.
Σύμφωνα με τον τίτλο μιας ταινίας του 2022 με τον Μπένεντικτ Κάμπερμπατς
ποιος χαρακτήρας της Marvel είναι στο Πολυσύμπαν της Τρέλας;
Ο Δόκτωρ Στρέιντζ.
Σωστά.
Δεν νομίζω ότι είσαι φαν της Marvel.
Δεν είμαι. Έχω 13χρονο γιο.
-Είδα πρόσφατα το Doctor Strange μαζί του. -Αλήθεια; Εντάξει. Ωραία.
Για κοίτα εδώ, Νικολέτ.
-Καλά... -Δεν το χάφτω.
Μην τρως κουτόχορτο.
-Ίσως εφηύρε έναν γιο. -Έβγαλε έναν γιο από τον σάκο.
Μάλιστα.
Κλασικό ψέμα.
Μάλιστα!
Τέλος ερωτήσεων, τέλος γύρου.
Ας δούμε τα φράγκα.
Το έπαθλό σας
αυτήν τη στιγμή ανέρχεται σε 12.000 λίρες
γιατί είχατε 14 σωστές απαντήσεις,
αλλά και δύο λάθος.
Όμως, κάτι βρομάει εδώ.
Η κλεψιά επιτρέπεται, αλλά δεν αμείβεται.
Οπότε, όσα λεφτά βγάλατε από απαντήσεις με κλεψιές θα χαθούν.
-Λιθέμπα. -Ναι;
Έκλεψες;
Δεν έκλεψα. Όχι, δεν έκλεψα, Ντάνι.
-Με είδες... -Ευχαριστώ.
-Φτάνει πια. -Εντάξει.
Νικολέτ;
Ποια είναι η αγαπημένη σου σειρά; Το Οδός Κλεψιάς;
Δεν το έπιασα.
Οδός Κορονέισον.
Πάμε ξανά. Έτοιμη; Ξεκινάμε.
Νικολέτ, ποια είναι η αγαπημένη σου σειρά;
Η Οδός Κλεψιάς;
Ναι!
Δηλώνουν αθώοι.
Αλλά είναι ένοχοι για κλεψιά;
Ώρα να βγει η ετυμηγορία.
Θα χάσουν από ένα χιλιάρικο
για κάθε απάντηση με κλεψιά.
Μία.
Δύο.
Τρεις!
8.000 ΛΙΡΕΣ
Τέσσερις!
7.000 ΛΙΡΕΣ
Πέντε!
Έξι!
Επτά!
Να πάρει.
4.000 ΛΙΡΕΣ
-Τι συμβαίνει εδώ; -Οκτώ απαντήσεις με κλεψιά!
Είστε όλοι ψεύτες και ύπουλες νυφίτσες!
Μόλις χάσατε οχτώ χιλιάρικα!
Μάλιστα.
Είναι ώρα για αποχώρηση.
Κι αυτό θα το αποφασίσει ο πιο καλός κυνηγός απατεώνων.
Όποιος εντόπισε τις πιο πολλές κλεψιές, ενώ έκανε τις λιγότερες λάθος κατηγορίες.
Δώστε μου ένα όνομα.
Η Νικολέτ!
Δεν το περίμενα αυτό!
Συγχαρητήρια, Νικολέτ.
Έχεις εγγυημένη θέση στον επόμενο γύρο
και κέρδισες το δικαίωμα να ξαποστείλεις κάποιον.
Το άτομο που θα ορίσεις θα επιστρέψει 1.000 λίρες για κάθε κλεψιά
και άλλες 1.000 λίρες για τις λάθος απαντήσεις.
Με την Έλι είμαστε στο σκοτάδι. Δεν έχουμε στοιχεία.
Αλλά πού κρύβονται οι απατεώνες αξίας οκτώ χιλιάδων;
Νικολέτ,
βρες τους απατεώνες, βρες τα λεφτά.
Νιώθω ότι είναι... Είμαι διχασμένη ανάμεσα σ' εσάς τους δύο,
Λίο και Λιθέμπα.
Ισοδυναμούν. Είχαν από μια λάθος απάντηση.
Και στις άλλες τρεις, είτε έκλεψαν είτε όχι.
Κι οι δύο εκπέμπουν την ίδια ενέργεια.
Μοιάζουν να ξέρουν πολλά,
αλλά πιστεύω ότι πολλά τα αυτοσχεδιάζουν.
Όχι. Είμαι ο μόνος που είπε "Δεν θα κλέψω.
Προτιμώ να μαντέψω τις απαντήσεις, αντί να σας παραμυθιάζω με ψέματα".
Οι δικηγόροι λένε ψέματα.
Θέλουμε μια απόφαση.
Ποιον θα στείλεις σπίτι
και γιατί;
Εντάξει, θα στείλω σπίτι του
τον Λιθέμπα.
Εμπιστεύομαι πιο πολύ τη Λίο και τον Ρίκι.
Ας προχωρήσουν αυτοί μαζί μου.
Ατυχία, Λιθέμπα. Τέλος το παιχνίδι για εσένα.
Ας γυρίσουμε ένα χιλιάρικο για τη λάθος απάντηση
και για ό,τι κλεψιές ξεγλίστρησαν.
5.000 ΛΙΡΕΣ
Η λάθος απάντηση.
Μια κλεψιά.
7.000 ΛΙΡΕΣ
Δύο κλεψιές.
Είχα κι ένα σωστό!
Εντάξει!
Ναι, παιδιά.
Βρήκες έναν απατεώνα και βρήκες τα λεφτά.
Άρα, το τζάκποτ πλέον ανέρχεται
στις 7.000 λίρες.
Λιθέμπα.
Άσχημα μαντάτα.
Ευτυχώς είσαι πλέον το νούμερο 1.000 στην παγκόσμια κατάταξη απατεώνων.
Μπράβο σου!
Τι κακία!
Είναι ώρα να πεις αντίο. Τσάγια!
Καλή τύχη, παιδιά.
Τώρα ξέρουμε ότι οι υπόλοιποι κλέψατε έξι φορές σ' αυτόν τον γύρο.
Ξεδιάντροπο!
Γιατί ο μεγαλύτερος απατεώνας παραμένει στο παιχνίδι.
Όλοι, εκτός από τους παίκτες, θα δουν πώς απάντησαν πραγματικά στις ερωτήσεις.
Οι ικανότητες της Νικολέτ ίσως την κράτησαν στο παιχνίδι
επειδή έκλεψε τρεις φορές.
Πιο πολύ από όλους.
Λατρεύω το κλεψοκούμπι.
Ήταν έξυπνο να κρατήσει τον Ρικ γιατί αυτός έκλεψε μόνο μία φορά.
Ο αετός του νόμου Λιθέμπα έκλεψε δύο φορές και είχε μια λάθος απάντηση.
Αν είχε διώξει τη Λίο, θα είχε φέρει το ίδιο ποσό.
Οπότε, γιατί έδιωξε τον Λιθέμπα;
Ο Λιθέμπα είναι ύπουλος τύπος. Δεν τον εμπιστεύομαι.
Όλοι έκλεβαν, αλλά έπιασαν μόνο εμένα κι έφυγα.
Η αλήθεια βγήκε, λοιπόν.
Μόλις αποκαλύψαμε τα βρόμικα μυστικά σας.
Μάλιστα. Πάει ο ένας παίκτης,
και είναι ώρα να ανεβάσουμε το τζάκποτ. Ανάλαβε, Έλι.
Κάθε παίκτης έχει ακόμα τέσσερις ερωτήσεις.
Κάθε σωστή απάντηση θα προσθέτει 3.000 λίρες.
Αλλά οι λάθος απαντήσεις θα κοστίζουν 3.000 λίρες.
Και σ' αυτόν τον γύρο
θα μαθαίνουμε αν κάποιος έκλεψε για να απαντήσει όποτε κατηγορείται.
Είναι σημαντικό να εντοπίζετε τις κλεψιές.
Ο καλύτερος κυνηγός απατεώνων πάλι μπορεί να αποκλείσει κάποιον
και να πάει κατευθείαν στη μονομαχία του τελικού.
Μάλιστα.
Τα δάχτυλα στα κουμπιά.
Πάμε για Cheat.
Νικολέτ.
Τα Τοoth Fairy, Spexy Beast και Regional Trinket
είναι τα ονόματα σταντ απ περιοδείας ποιανού κωμικού;
Του Άλαν Καρ.
Σωστά.
Ο γύρος ξεκινά με εμπιστοσύνη.
Αλλά μήπως σας διέφυγε μια κλεψιά;
Τρία χιλιάρικα στο έπαθλο.
Ωραία. 10.000 στο έπαθλο.
Λίο. Ο Γκανερσόρος είναι η επίσημη μασκότ ποιας ποδοσφαιρικής ομάδας του Λονδίνου;
Η αγαπημένη του μπαμπά μου, Άρσεναλ.
Σωστά.
Σε είχαν στην μπούκα.
Έλεος, όντως το παλεύεις.
Αμάν.
Ρίκι, μίλα μου.
Άργησε πολύ.
Ως φαν της Τότεναμ, πάντα γουστάρω εκεί.
Ήταν κλεψιά;
Όντως ήταν κλεψιά!
Η κλεψιά δεν αμείβεται.
Ρίκι.
Η Γουόλ Στριτ είναι διάσημη οδός
στην οικονομική περιοχή ποιας πόλης;
Της Νέας Υόρκης.
Σωστά.
Καμία κατηγορία;
Τρία χιλιάρικα.
Ας μαζέψουμε λεφτουδάκια.
Νικολέτ. Το 2022, ποια ουαλική ροκ μπάντα
είχε το όγδοο νούμερο ένα άλμπουμ της με το "Oochya!";
Θα πω Stereophonics.
Σωστά.
-Συγγνώμη. -Με τίποτα.
Ήταν κλεψιά;
Ήταν κλεψιά.
Οι δυο σας βοηθήσατε πολύ την ακρίβειά σας. Μπράβο.
Λίο. Μια τίγρη ονόματι Ρίτσαρντ Πάρκερ είναι σε ποιο μυθιστόρημα του Γιαν Μαρτέλ;
Είμαι μανιώδης αναγνώστρια. Η Ζωή του Πι.
Και η ταινία ήταν εκπληκτική.
Σωστά.
Καμία κατηγορία;
Άλλα τρία χιλιάρικα στο έπαθλο. Για πάμε!
Ζωηρεύουν τα πράγματα, έτσι;
Ρίκι, ερώτηση για εσένα.
Σε παρακολουθούν όλοι.
Πώς λέγεται ο φανταστικός Καζάκος δημοσιογράφος
που υποδύεται ο Σάσα Μπάρον Κόεν;
Μπόρατ.
Σωστά.
Κατηγορίες;
-Όχι. -Εντάξει.
Άλλα τρία χιλιάρικα στο έπαθλο.
Μένουν έξι ερωτήσεις.
Νικολέτ.
Το Ναϊρόμπι είναι η πρωτεύουσα ποιας χώρας της Αφρικής;
Το πρώτο που μου ήρθε είναι η Αίγυπτος, οπότε θα ακούσω το ένστικτό μου.
Χάνουμε τρία χιλιάρικα. Μπήκες στην μπούκα.
-Ναι. -Το ένστικτό σου ψεύδεται. Είναι η Κένυα.
Λίο.
Ποιος είναι ο αριθμητικός τίτλος του νούμερο ένα άλμπουμ στο ΗΒ
που κυκλοφόρησε η Αντέλ το 2021;
Θα πω 21.
Ναι.
-Χάνουμε άλλα τρία χιλιάρικα. -Λάθος. 30.
Αν έχετε αμφιβολίες, κλέψτε! Ζημιώνετε το έπαθλό σας.
Έλα, πάμε πιο ζωηρά. Ρίκι.
Ποιο είναι το όνομα του σταρ του μπάσκετ
που έχει το προφίλ @KingJames στο Twitter;
ΛεΜπρόν.
Σωστά.
Ξέρετε κάτι; Ναι.
Ωραία, Λίο. Δεν σ' άρεσε αυτό, έτσι;
Δεν ξέρω πολλούς που γνωρίζουν κι από βρετανικά κι από αμερικανικά σπορ.
Ας το μάθουμε.
Ήταν κλεψιά;
Δεν ήταν κλεψιά!
Μπράβο.
Λίο, ζημίωσες την ακρίβειά σου.
Τελευταίες ερωτήσεις. Νικολέτ.
Ποιος ηθοποιός επανέλαβε τον ρόλο του ως Νίο
στο σίκουελ Matrix: Ανάσταση από το 2021;
Αυτό το ξέρω. Ο Κιάνου Ριβς.
Σωστά.
Μια χαρά.
Σιωπή. Προχωράμε.
Έχετε 19 χιλιάρικα. Πάμε!
Λίο. Ποιο παιδικό τραγούδι της Pinkfong
έγινε το πρώτο βίντεο στο YouTube με πάνω από δέκα δις προβολές;
Ο μικρός ξάδερφός μου εγγυημένα το έχει δει πέντε δις φορές.
Το "Baby Shark".
Σωστά.
-Καμία κατηγορία; -Όχι.
Χάσατε την ευκαιρία να ξεμπροστιάσετε μια κλεψιά;
Άλλα τρία χιλιάρικα. Ορίστε.
-Έλι. -Ρίκι.
Ένα από τα πιο δημοφιλή βιντεοπαιχνίδια, ποιο παιχνίδι sandbox
έχει λειτουργίες δημιουργίας, θεατή, περιπέτειας και επιβίωσης;
Ο γιος μου το παίζει.
Το Fortnite.
-Λάθος. Το Minecraft. -Minecraft.
Αυτό κόστισε τρία χιλιάρικα. Μπήκες στο στόχαστρο, Ρίκι.
Τέλος ερωτήσεων, τέλος γύρου.
Για να δούμε τα ποσά.
Το τζάκποτ σας ανέρχεται σε 19.000 λίρες. Φαίνεται εξαίσιο.
Νικολέτ,
τι θα έκανες με 19 χιλιάρικα;
Έχω παππού στη Βραζιλία.
Ακόμα δεν τον έχω επισκεφτεί γιατί οι πτήσεις είναι πανάκριβες.
Είναι κανένας φυγάς;
Ίσως είναι Βραζιλιάνος. Είναι;
-Όχι. -Είναι φυγάς!
Είναι φυγάς, κυρίες και κύριοι!
Λίο, πώς θα ξόδευες τα 19.000 στην τσέπη σου;
Από καιρό σκέφτομαι να πάω στο Μπαλί,
οπότε ίσως πάρω την αδελφή μου, να ζήσουμε σαν μεγιστάνες για μια βδομάδα.
-Μόνο τόσο. -Υπέροχο!
-Ηδονιστική και λογική ταυτόχρονα. -Πρακτική.
Ρίκι, σε τι θα ξόδευες 19 χιλιάρικα;
Θα κακομάθαινα τον γιο μου.
Ίσως Ντίσνεϊλαντ.
Του αρέσει το μπάσκετ,
οπότε ίσως δούμε κάποιον αγώνα της ΝΒΑ στις ΗΠΑ.
Αγαπά τον φανταστικό γιο του.
Μα ναι!
Όλα καλά και ωραία, παιδιά.
Αλλά αφήστε τις λίστες για ψώνια γιατί είναι ώρα να αφαιρεθούν τα ποσά
για όσες απαντήσεις έγιναν με κλεψιά.
Ήδη έχουν αποχαιρετήσει 6.000 λίρες
επειδή εντοπίστηκαν δύο κλεψιές στον γύρο.
Ώρα να φύγουν και τα λεφτά για τις κλεψιές που δεν εντοπίστηκαν.
Πόσο είναι στην πραγματικότητα το τζάκποτ;
16.000 ΛΙΡΕΣ
Μία.
13.000 ΛΙΡΕΣ
Δύο! Μάλιστα.
-Τρεις! -Σοβαρά μιλάς;
7.000 ΛΙΡΕΣ
Τέσσερις!
-Άλλες τέσσερις κλεψιές! -Θεέ μου.
Μόλις χάσατε το σοβαρό ποσό των 12.000 λιρών.
Αυτό τσούζει, έτσι;
Μάλιστα.
Ήρθε η ώρα να αποκαλυφθεί το όνομα του καλύτερου κυνηγού απατεώνων
αυτού του γύρου
που έχει εγγυημένη θέση στον τελικό.
Θέλω ένα όνομα.
Η Νικολέτ!
Πάλι.
Συγχαρητήρια. Πέρασες στον τελικό.
Και μπορείς να διώξεις κάποιον άλλον
από δω μέσα.
Όποιον κι αν διώξεις, θα επιστρέψει από τρία χιλιάρικα
για κάθε λάθος απάντηση ή απάντηση με κλεψιά.
Πρέπει να πάρεις μια πολύ δύσκολη απόφαση.
Προτιμάς να μπουν πιο πολλά λεφτά στο τελικό έπαθλο
αποκλείοντας όποιον αξίζει πιο πολλά,
ή χέσε τα λεφτά, απλώς σουτάρεις όποιον σε απειλεί πιο πολύ;
Υπήρχαν πέντε κλεψιές στον γύρο.
Αλλά ποιος πιστεύεις ότι έκλεψε περισσότερο;
Ξέρουμε ότι ο Ρίκι αξίζει τουλάχιστον τρία χιλιάρικα
επειδή έδωσε λάθος απάντηση.
Αλλά η Λίο αξίζει τουλάχιστον έξι γιατί έδωσε μια λάθος απάντηση
και πιάστηκε να κλέβει σε μια άλλη στη διάρκεια του γύρου.
Αλλά ίσως αξίζουν πιο πολλά.
Νιώθω ότι ο Ρίκι ήταν ειλικρινής.
Όμως, δυσκολεύομαι να τον ψυχολογήσω.
Άρα, θα ανησυχούσα σε μια μονομαχία μαζί του,
αφού δυσκολεύομαι να μαντέψω αν κλέβει.
-Δεν είπα ούτε ένα ψέμα. -Αλήθεια;
Μαύρη αλήθεια.
Με τη Λίο πάλι, ξέρω ότι υπάρχουν έξι χιλιάρικα.
Είπες άλλο ένα ή δύο ψέματα, λοιπόν; Ποιος ξέρει;
Θα ήμουν πιο εύκολος αντίπαλος. Μαζί μου θα δούλευες πιο εύκολα. Πίστεψέ με.
Νικολέτ,
τελική απόφαση.
Ποιος θα πάρει πόδι και γιατί;
Το ένστικτό μου λέει μόνο να κυνηγήσω τα περισσότερα λεφτά
και να μην κωλώσω σκεπτόμενη ποιος είναι ευκολότερος αντίπαλος.
Οπότε θέλω να ξεφορτωθώ τη Λίο.
Ατυχία, Λίο. Τέλος παιχνιδιού.
Αλλά πριν φύγεις, ας βάλουμε όσα αξίζεις
πίσω στο τζάκποτ.
10.000 ΛΙΡΕΣ
Πίσω η λάθος απάντηση.
Μια κλεψιά.
16.000 ΛΙΡΕΣ
Δύο.
19.000 ΛΙΡΕΣ
Τρεις κλεψιές!
-Παμπόνηρη! -Ναι!
Πρόσθεσε 12 ολόκληρα χιλιάρικα!
Το τζάκποτ σας φαίνεται πολύ δυνατό.
-Ευχαριστώ. -Λίο!
Λίο, είσαι ένα πολύ ύπουλο κορίτσι.
Ώρα να πούμε αντίο.
-Ευχαριστώ που έπαιξες. -Γεια.
Και ποτέ μην ξεχνάς.
Να πας στο καλό.
Η Νικολέτ ξαναέδειξε ότι κρίνει εξ ιδίων
κι απέφυγε τον αποκλεισμό ως καλή κυνηγός.
Θησαύρισε αποκλείοντας τη Λίο.
Ξεφορτώθηκα τη Λίο επειδή θεώρησα ότι είχε κλέψει πιο πολύ.
Ήταν στρατηγική, να μπουν πιο πολλά λεφτά.
Και πάλι, ο Ρίκι έβαλε τα πιο πολλά λεφτά του γύρου
με τρεις σωστές απαντήσεις.
Αλλά ένα ερώτημα παραμένει.
Όντως έχει γιο;
Ναι. Τον λένε Μάιλο και είναι 13 ετών.
Τελικός ανάμεσα στον εγκέφαλο και την απατεώνισσα.
Ακολουθώ το "Προσποιήσου το, μέχρι να το καταφέρεις".
Και προφανώς, λειτουργεί.
Ώρα να παίξουμε
τον τελικό του Cheat!
Θα απαντάτε εναλλάξ σε ερωτήσεις
σε μια μάχη εντοπισμού κλεψιάς με ξαφνικό θάνατο
όπου κάθε ερώτηση μπορεί να σημάνει το τέλος.
Οι κανόνες είναι πάρα πολύ απλοί.
-Αν δώσεις λάθος απάντηση, χάνεις. -Φεύγεις άφραγκος.
Αν κατηγορήσεις λάθος, χάνεις.
Και φεύγεις ταπί.
Αλλά αν εντοπίσεις σωστά μια απάντηση με κλεψιά, νικάς.
Και φεύγεις από δω
με 19 χιλιάρικα.
Καλή φάση!
Ναι, αυτός ο τελικός
θα τελειώσει μόλις ο ένας από εσάς
πει τη λέξη από Κ.
Θα πω ότι ο ένας φιναλίστ μας έχει κλέψει
στο 75% των ερωτήσεων μέχρι στιγμής,
ενώ ο άλλος έχει κλέψει μόνο στο 13%.
-Ξέρω ποιος είναι ποιος. -Ωραία.
Ο Ρίκι θέλει να πάει τον γιο του για διακοπές στις ΗΠΑ.
Η Νικολέτ θέλει να πάει στον φυγά παππού της στη Βραζιλία.
Νικολέτ, αφού είσαι η καλύτερη κυνηγός απατεώνων,
μπορείς να διαλέξεις
ποιος θα απαντήσει στην πρώτη ερώτηση του τελικού.
Θα ήθελα να ξεκινήσει ο Ρίκι.
Πίεσε λίγο τον Ρίκι. Κατανοώ απόλυτα.
Καλή επιτυχία.
Τα δάχτυλα στα κουμπιά.
Για τελευταία φορά, πάμε για Cheat.
Ρίκι.
Το λογότυπο ποιας διεθνούς αλυσίδας ταχείας εστίασης
είναι κοινώς γνωστό ως "Οι χρυσές αψίδες";
Της McDonald's.
Σωστά.
Νικολέτ, θες να φωνάξεις "Κλεψιά";
Όχι.
Εντάξει.
Ας μάθουμε
αν έχασες μια ευκαιρία.
Έκλεψε ο Ρίκι;
Όχι.
Καλή διαίσθηση από την κυνηγό.
Η πίεση μετατοπίζεται σ' εσένα τώρα, Νικολέτ.
"Μπόλιγουντ" ονομάζεται η κινηματογραφική βιομηχανία ποιας χώρας;
Της Ινδίας, εύκολο.
Σωστά.
Τι λες, Ρίκι;
Μπα. Νομίζω ότι το ξέρουν όλοι, Νταν.
Οπότε δεν θα το πατήσω.
-Δεν θα το πατήσεις; Καλά. -Όχι.
Έχασε την ευκαιρία
να κερδίσει 19 χιλιάρικα;
Ήταν κλεψιά;
Όντως ήταν κλεψιά!
Νικολέτ!
Να πάρει.
Ρίκι, θα είχες κερδίσει 19 χιλιάρικα αν είχες πατήσει το κουμπί.
Είναι καλή!
Είναι πολύ καλή.
Ανέκφραστες φάτσες τώρα. Πάμε.
Η πίεση μετατοπίζεται
ξανά στον Ρίκι.
Ρίκι. Τα "2 Become 1," "Too Much" και "Goodbye"
ήταν τρία συνεχόμενα νούμερο ένα σιγνκλ τη δεκαετία του '90
ποιας γυναικείας μπάντας;
Των Spice Girls.
Σωστά.
Τι σκέφτεσαι, Νικολέτ;
Προσποιείται ότι τάχα δεν ήξερε την απάντηση.
Οπότε δεν θα πω ότι έκλεψε.
Τον ψυχολόγησες, ε;
-Έτσι νομίζω, ναι. -Καλά.
Μοιάζει με φαν των Spice Girls.
Old Spice!
Συγγνώμη, Ρικ.
Εντάξει, λοιπόν,
είχε δίκιο η Νικολέτ;
Ήταν κλεψιά αυτό;
Δεν ήταν κλεψιά!
Μπράβο και στους δύο.
Νικολέτ.
Μεγάπτερη, φυσητήρας και μπελούγκα
είναι όλα είδη ποιου θαλάσσιου θηλαστικού;
Της φάλαινας.
Σωστά.
-Τι σκέφτεσαι, Ρίκι; -Δεν ξέρω.
Δεν ξέρω. Με μπέρδεψε, φίλε.
Νομίζω ότι...
ότι ξανάκανε μερικές γκριμάτσες
για να με παραπλανήσει.
Αλλά σκέφτεται... Νομίζω ότι το ξέρει.
Θέλεις να πεις τη λέξη από Κ και να φωνάξεις "Κλεψιά";
-Μπα. -Όχι.
Εντάξει.
Ας δούμε αν έχασες κι άλλη ευκαιρία, Ρίκι.
Ήταν κλεψιά;
Όχι, δεν ήταν.
-Μια φορά δεν έκλεψα. -Καλή διαίσθηση από τον Ρίκι.
-Δελεάστηκε. -Παραλίγο θα το έκανα.
Πήρες τη σωστή απόφαση, φίλε. Πήρες τη σωστή απόφαση.
Κρίνονται 19 χιλιάρικα.
Ρίκι.
Το κρωτήριο Κανάβεραλ,
πεδίο εκτόξευσης διαστημικών λεωφορείων της ΝΑΣΑ,
βρίσκεται σε ποια πολιτεία των ΗΠΑ;
Στη Φλόριντα.
Σωστά.
Τι λες, Νικολέτ;
Σκέφτομαι...
ότι πάτησε το κουμπί πολύ γρήγορα
και απάντησε αμέσως για να φανεί ότι ξέρει.
Μ' αυτό κατά νου,
θέλεις να φωνάξεις "Κλεψιά";
Ναι.
Φώναξε "Κλεψιά"!
Η κλεψοβόμβα έπεσε!
Αν η Νικολέτ ορθώς κατηγόρησε,
μόλις κέρδισε 19.000 λίρες.
Αν η Νικολέτ κατηγόρησε λάθος,
έχασε 19 χιλιάρικα και τα έδωσε στον Ρίκι.
Όλα θα κριθούν εδώ, λοιπόν.
Για τελευταία φορά σήμερα,
έκανε
ο Ρίκι...
κλεψιά;
Όντως έκλεψε!
Συγχαρητήρια, Νικολέτ!
Μόλις κέρδισες 19.000 λίρες!
Απίστευτο!
Νικολέτ, πώς νιώθεις; Μίλα μου.
Έχω πάθει σοκ. Προφανώς είμαι καλή ψεύτρα.
Είναι κάτι νέο. Τώρα το συνειδητοποιώ.
Θα συνεχίσω να το κάνω.
Τα κέρδισες με το σπαθί σου.
-Έχεις καλή διαίσθηση. -Ναι.
Νίκησες έναν φοβερό παίκτη. Ένα χειροκρότημα για τον Ρίκι.
Να κάποιος που δεν κλέβει. Ήσουν πολύ κοντά, ε; Μίλα μου.
Ναι, έχασα την ευκαιρία μου με το Μπόλιγουντ.
Και
με τσάκωσε. Με τσάκωσε σ' αυτό το τελευταίο.
Δεν τη γλιτώνεις από τη βασίλισσα...
-Όχι απ' αυτήν! - ...κυνηγό απατεώνων!
Αλήθεια, τι τελικός! Μπράβο και στους δυο σας.
Νικολέτ. Καταπληκτική δουλειά.
Πάρα πολλές ανατροπές,
αλλά εν τέλει, η Νικολέτ παραήταν καλή.
Κι αυτό μόνο δείχνει ότι ενίοτε, οι απατεώνες όντως θριαμβεύουν.
Το γουστάρω όταν συμβαίνει!
Αν λαχταράτε και άλλο Cheat, μπορείτε να δείτε πολλά, εδώ και τώρα.
Άντε, βάλτε το. Τι έχετε πάθει;
Από εμένα και την Έλι, αντίο.
Μια μικρή έριδα;
-Δεν χάρηκα. -Ανάπνεε, Τζος, μέσα, έξω.
Λάθος εκπομπή!
Ο πιο ανελέητος τελικός στην ιστορία του παιχνιδιού.
Θεέ μου!
Υποτιτλισμός: Λιουμπίνκα Δημητρόβα